SoFi մարզադաշտ

SoFi մարզադաշտ (անգլ.՝ SoFi Stadium), մարզադաշտ և զվարճանքի համալիր ԱՄՆ-ում՝ Կալիֆոռնիայի Ինգլվուդմ քաղաքում։ Այն գտնվում է նախկին Hollywood Park ձիարշավարանի տեղում և գտնվում է Լոս Անջելեսի միջազգային օդանավակայանից 4,8 կմ հեռավորության վրա: Այն տեղավորում է 70 240 մարդ։ Անվանումներ 2019 թվականի սեպտեմբերի 15-ին հայտարարվեց, որ անձնական ֆինանսներով զբաղվող SoFi կազմակերպությունը ձեռք է բերել նոր մարզադաշտի անվանակոչման իրավունքները 20-ամյա պայմանագրով, որի տարեկան արժեքը գերազանցում է 30 միլիոն դոլարը։ Ըստ այդ պայմանագրի՝ մարզադաշտը անվանակոչվեց SoFi Stadium։ Կազմակերպությունը դարձավ Ռէմս և Չարջերսի պաշտոնական գործընկերը, ինչպես նաև համերգասրահի և դրան հարակից զվարճանքի թաղամասի գործընկերը։ Խաղադաշտի և մարզադաշտի ելույթների տարածքի միջև գտնվող փակ, բացօթյա տարածքը, որը նախկինում հայտնի էր որպես Champions Plaza, պաշտոնապես անվանվել է American Airlines Plaza։ 2019 թվականի օգոստոսի 6-ին ավիաընկերությունը անվանվեց առաջին հիմնադիր գործընկեր։ Պատմություն Բացվելով 2020 թվականի սեպտեմբերին՝ մարզադաշտը ծառայում է որպես Ֆուտբոլի ազգային լիգայի (NFL) «Լոս Անջելես Ռեմս» և «Լոս Անջելես Չարջերս» թիմերի տնային խաղերի կենտրոն։ Սա Լոս Անջելեսի տարածքում չորրորդ մարզադաշտն է, որը հյուրընկալում է նույն լիգայի մի քանի թիմերի, քանի որ «Staples Center» 1999 թվականից ի վեր հյուրընկալել է Բասկետբոլի ազգային ասոցիացիայի (NBA) «Լեյքերսին» և «Քլիփերսին», Dignity Health Sports-ը կարճ ժամանակով հյուրընկալել է և՛ Լոս Անջելես Գալաքսիին, և՛ այժմ լուծարված Ֆուտբոլի բարձրագույն լիգային (MLS) 2005-ից 2014 թվականներին, իսկ «Դոջեր» մարզադաշտը 1962-1965 թվականներին հյուրընկալել է «Լոս Անջելես Դոջերսին» և «Լոս Անջելես Էնջելսին»։ 2022 թվականի փետրվարի 13-ին այն հյուրընկալեց Super Bowl LVI-ը, որը նաև ներառում էր ընդմիջման շոուն։ Ապագա Նախատեսվում էր, որ մարզադաշտը կհյուրընկալի քոլեջի ֆուտբոլի առաջնության խաղը 2023 թվականին և կլինի 2028 թվականի Օլիմպիական խաղերի մարզադաշտերից մեկը։ 2021 թվականի հունվարի 16-ին հայտարարվեց, որ մարզադաշտը կհյուրընկալի WWE-ի տարվա ամենամեծ շոուն՝ WrestleMania 39-ը, որը տեղի է ունեցել 2023 թվականի ապրիլին։ Ավելի ուշ պարզաբանվեց, որ շոուն տեղի կունենա երկու օրվա ընթացքում՝ ապրիլի 1-ին և 2-ին։ Սա եղավ վեցերորդ WrestleMania-ն, որը անց է կացվել Մեծ Լոս Անջելեսի տարածաշրջանում։ Մարզադաշտը կլինի Միացյալ Նահանգներում գտնվող 11 մարզադաշտերից մեկը, որոնք կընդունեն 2026 ՖԻՖԱ-ի աշխարհի առաջնությունը։ Ծանոթագրություններ Արտաքին հղումներ https://www.sofistadium.com https://hollywoodparklife.com